Sind ootab ees võrratu tulevik.
Su tulevik pole sama, mis su minevik.
Sind ootab ees võrratu tulevik,
aga sa jääd sellest ilma, kui hoiad pidevalt minevikust kinni.
IGAPÄEVAELU RÕÕMUD
Alustan siinkohal 2-osalist seeriat: "Litsudes läbi ja edasi"
Te ei plaksutanud selle peale ja ega ma oodanudki seda.
Tahtsin algselt nimetada selle "Liueldes läbi ja edasi",
sest usun, et meile meeldiks pigem liuelda kui litsuda.
Kahjuks aga on nii -
ja see pole süüdistus ühegi isiku vastu,
aga tundub, et inimestel pole enam sellist püsivust
nagu neil kunagi oli.
Usun, et seda ka seetõttu,
et elu on muutunud nii automatiseerituks,
et ühtpidi on paljud asjad kergemad ja samas ka raskemad.
Mõelda vaid, mida vanasti pidi tegema ühe telefonikõne tegemiseks,
võrreldes sellega, mida selleks täna vaja läheb.
Kui ma hakkasin algul Jumala Sõna uurima ja õpetama,
oli ühe sõnumi kokkupanemine ja õpetamine ikka korralik töö.
Tol ajal polnud internetti,
kust saada hetkega kätte kõik kirjakohad näiteks patu kohta.
Vajasid nende leidmiseks Piibli konkordantsi
ja mitmeid muid allikaid.
Mul oli terve hunnik raamatuid mu ümber
ja ma uurisin neid vahel 7 tundi, et saada üks sõnum kokku.
Jah, meile kõigile meeldib, kui asjad tulevad kergelt kätte,
aga samas jälle - kui kõik on liiga kerge,
siis see ei tee meile ka head,
sest elus tuleb alati ette aegu, kus asjad ei ole kerged
ja sa kas annad alla
või sa pead pisut litsuma, et sealt edasi saada.
Litsumine tähendab pingele vastupanemist.
Ehk siis, kui hingevaenlane sind ründab,
siis selle asemel, et lasta tal võita end,
sa ütled: "Ära mitte loodagi!
Ma tean, mida Jumala Sõna ütleb
ja kõik, mida Ta on lubanud, et mul saab olema,
see saab mul ka olema Jeesuse nimel.
Ma ei loobu ega anna alla."
Kujutan ette, et siin on inimesi...
See tõusis mu südamesse vahetult enne lavale tulekut.
Usun, et siin on inimesi, kes tunnevad,
et sellest on nii pikka aega möödas, mil Jumal su elus midagi tegi.
Oled muudkui oodanud ja oodanud ja oodanud,
aga sa tunned, et Ta ei tee midagi, et muuta sind või su olukordi.
Seniks aga, kuni jätkad uskumist, teeb Jumal ka oma tööd.
Kuulsid sa mind?
Seniks, kuni jätkad uskumist, teeb Jumal ka oma tööd.
See, et sa ei tunne või ei näe midagi,
ei tähenda seda, et Jumal ei tee midagi.
Aamen?
Nii et ära heitu ja viska püssi põõsasse,
kui oled allaandmise piirimail.
Mõtlesid ehk täna siia tulles: "Jumal, ma vajan sõna Su käest.
Sa kas kõnetad mind Joyce'i kaudu või ma annan alla."
Ma siis ütlen sulle, et Jumal ütleb sulle: "Ära anna alla!"
Aamen?
Jumal tegutseb.
Kui ma ootan midagi ja me kõik ootame midagi.
Kui paljud teist ootavad midagi?
Meil kõigil on midagi, mida me ootame.
Kas siis tervenemist, läbimurret,
oma teenistuste kasvamist või abiellumist
või mitte abiellumist.
Mida iganes keegi ootab.
Saada lapsi või saada lapsed juba kodunt välja.
Vanasti läksid lapsed 18-aastaselt oma elu peale.
Täna elavad nad vanematekodus veel nejakümneseltki,
mistõttu peab lausa palvetama selle eest, et nad kodunt lahkuksid.
Mida iganes sa ootad -
kui sa ei anna alla,
siis Jumal kas annab sulle, mida oled palunud
või palju parematki veel.
Tahan, et mõistaksid seda, enne, kui edasi lähen.
Olen ise miljon korda alla andnud,
aga samas - Jumal ei lase sul kunagi tõeliselt alla anda.
Ta aitab su taas jalule ja liikvele.
Nii peame litsuma millegi sisse ja sellest läbi.
See on printsiip, mida meil kõigil tuleb mõista.
Veel munas oleval väikesel kotkapojal
on noka otsas väikene hammas.
Täiskasvanuna seda enam pole,
aga neil on noka otsas väike hammas.
Ja kui neil on siis aeg sündida,
siis nad muudkui toksivad ja toksivad sellega vastu munakoort.
Tundub, et sellest munakoorest läbimurdmine
võtab terve igaviku.
Vahel keegi arvab, et peab neid aitama
ja lööb munakoore ise katki.
Selle tegemine aga muudab kotkapojad nõrgaks
ja nad ei saa kunagi olema need, kelleks Jumal on nad loonud.
Sest see vaevanägemine -
munakoore toksimine ja sellest läbi litsumine,
et astuda ellu,
aitab neil hiljem elust läbi minna ja sellega hakkama saada.
Nii et olge valvel, et te oma laste elu ka liiga lihtsaks ei muuda,
sest vahel neil tuleb minna läbi teatud asjadest,
et osata hiljem saada hakkama siis, kui elu tõeliselt raskeks muutub.
Soovimisest pole mingit kasu.
"Soovin, et..."
Soovimisest pole mingit kasu -
me peame olukordadest läbi litsuma.
Viinamarjadest saab veini vaid siis, kui need pressi alla panna.
Piiblis esindab vein sageli väge.
Väide: "Keegi ei kalla värsket veini vanadesse nahklähkritesse"
tähendab sisuliselt seda,
et uut ja värsket väge ei saa anda kellelegi,
kes hoiab endiselt kinni vanadest viisidest.
Aamen?
Sind ootab ees võrratu tulevik.
Su tulevik pole sama, mis su minevik.
Sind ootab ees võrratu tulevik,
aga sa jääd sellest ilma, kui hoiad pidevalt kinni minevikust.
Nii räägime ka täna uutest algustest,
aga enne seda pean tegema väikese sissejuhatuse
litsumise teemasse,
sest kui sa ei mõista, et mitte kõik pole elus alati kerge
ning vahel tuleb oodata ja vahel teatud asjadest läbi litsuda...
See ei tähenda, et Jumal ei anna meile oma armu.
Annab, kuid see ei tähenda seda,
et Ta teeb meie eest kõik ära ja me istume lihtsalt käed rüpes.
Aamen?
Me oleme päästetud armu kaudu ja usu läbi.
Jumala arm on kõigi jaoks,
aga mitte kõik ei saa päästetud, sest mitte kõik ei usu.
"Sündigu sulle su usku mööda."
Jumal jätab meile alati oma osa täita.
Me oleme Jumala partnerid.
Kujuta ette, kui igav elu oleks,
kui saaksid vaid paluda palve ja võtta siis vabalt,
lastes Jumalal ise kõik ära teha, nii et sa ei peaks midagi tegema.
Jumal tahab, et oleksime Ta partnerid
kõiges, mille Ta on meie jaoks valmis pannud.
Minevik on kui magnet,
mis püüab meid pidevalt tagasi tõmmata.
Oled sa kunagi tundnud, kuidas saatan püüab sind
vanade harjumuste juurde tagasi vedida?
Aamen?
Sa ei pea ainuüksi litsuma välja halbadest asjadest,
aga sa pead ka litsuma heade asjade ligi.
Võtame näiteks rahu.
Ma kasvasin üles keskkonnas, kus polnud rahu
ja ma ei liialda, kui ütlen,
et ma isegi ei teadnud, mis asi rahu on,
kuniks ma abiellusin Davega.
Kõik mu pereliikmed olid omadega metsas -
nad lihtsalt ei toiminud.
Kohe üldse mitte ei toiminud.
Mu isa kuritarvitas mind seksuaalselt
ja kuigi ema teadis seda,
ei võtnud ta hirmust isa ees midagi ette.
Mu vend läks 17-aastaselt mereväkke,
naasedes sealt narkosõltlasena
ja lõpetades mingi hetk ise oma elu,
kuna ta oli nii õnnetu ega suutnud kuidagi vabaks saada.
Ta oli mees, kes ei litsunud läbi ega edasi.
Ta ei litsunud olukordadest läbi,
vaid tahtis, et tema eest kõik ära tehtaks.
Võtsime ta enda juurde ja ta elas meiega 4 aastat.
Kui ütlesid: "Aja jalad alla ja mine tööle!",
siis ta ka läks tööle.
Kui sa aga teda hommikul üles ei ajanud,
siis ta ei läinud tööle.
Sa pead ka ise omadega hakkama saama.
Ära helista pidevalt teistele, küsides, kus üks või teine kirjakoht on.
Otsi need ise üles!
Näe ka ise vaeva.
Sest kui seda teed, siis ka mäletad, kus miski on.
Sa ei saa kunagi osa tulevikust, mis Jumalal on su jaoks,
kui arvad, et kõik, mida tegema pead, on vaid palvetama selle eest
ja siis see kukub sulle lihtsalt sülle.
Osade te ees on lausa imelisi asju,
aga olgu siinkohal öeldud,
et mida suuremalt Jumal tahab sind kasutada,
seda rohkem saatan sind ründab.
Ütlen ikka: "Uus tasand, uus saatan."
Osad teist paluvad millegi osas enamat.
Tea siis, et kui palud rohkem õnnistusi,
saad tõenäoliselt kogema ka suuremat vastuseisu.
Kogesin üks hommik Jumalat ütlemas mulle:
"Tahan, et oleksin ekstra ettevaatlik oma sõnade ja väljaütlemiste suhtes,
sest ma avan sulle suure võimaluste ukse,
aga sellega koos tõuseb esile ka rohkelt vastuseisu."
Sa ei saa osa vaid võimalustest,
aga sa saad ka osa vastuseisust.
Kui Jumal tahab viia meid kõrgemale tasandile,
peab me lihalik loomus langema madalamale tasandile.
Ma olen oma arust juba praegu oma sõnade osas üsna ettevaatlik,
aga ilmselt siis mitte piisavalt ettevaatlik.
Mida suuremal määral Jumal sind kasutab,
seda rohkem Ta sind õnnistab
ja seda rohkem aruandvamad me peame ka olema.
Kuid te muidugi ei vaja
oma suusõnade ja väljaütlemiste osas abi, ega ju?
Matteuse 7:13-14 on üks võrratu kirjakoht.
"Minge sisse kitsast väravast,
sest lai on värav ja avar on tee, mis viib hukatusse,
ja palju on neid, kes astuvad sealt sisse!"
Tahan, et võtaksime piisavalt aega selle mõistmiseks.
Jeesus tahab, et läheksime sisse kitsast väravast,
mille kohta järgmine salm ütleb, et see on ahtake ja survestav.
Viimast ütleb laiendatud piiblitõlge.
Kuid kitsas on värav ja ahtake on tee, mis viib ellu,
ja pisut on neid, kes selle leiavad."
Ehk siis, lihtne on püsida laial teel.
Jumal ütles mulle kord:
"Laial teel on ruumi kogu su lihaliku loomuse taagale,
mistõttu tari aga seda kaasa, kui tahad."
Võid elada lihaliku loomuse järgi ja käia seda laia rada.
Inimesed pääsevad sageli taevasse seetõttu, et nad usuvad,
mitte seetõttu, et nad kõike kangesti täiuslikult teeks.
Ja me ei saagi kunagi kõike täiuslikult tegema.
Küll aga usun ma,
et kui üks kristlane elab kogu oma elu oma lihaliku loomuse järgi,
siis isegi, kui ta pääsebki taevasse, ei võta ta endaga kedagi kaasa.
Te ju mõistate, mida ma selle all mõtlen?
Nende tunnistus oma usust pole piisavalt tugev,
et keegi nende kaudu päästetud ja taevasse saaks.
Ühtlasi aga ei naudi nad ka oma maist elu,
sest me ei saa nautida elu ja elada lihalikult üheaegselt.
Me ei saa.
Me lihalik loomus valetab meile,
öeldes, et saame nautima seda rohkem,
kui teeme, mis iganes pähe tuleb.
Samas, kui tõde on,
et me ei naudi oma elu rohkem, kui järgime oma tundeid,
sest see juhib meid hoopis hävingusse.
Rohkem aga kui midagi muud,
räägivad inimesed mulle sellest, kuidas nad tunnevad.
"Tunnen, et keegi ei armasta mind."
Jumal on ju juba öelnud, et Ta armastab sind.
Ta on seda sadu ja sadu kordi öelnud.
Kuidas oleks siis, kui alustaks sellest?
Jumal armastab mind.
Seetõttu ma ei vaata sellele, kuidas ma end tunnen,
sest ma elan kõrgemal oma tunnetest.
Jeesus ütleb, et kui tahame olla sellel kitsal teel,
peame ka tegelema edasi litsumisega.
Mõelgem korra sellele naisele, kellel oli 18 aastat veritõbi.
Ta oli kulutanud kogu oma raha arstide peale,
aga tolku ei midagi.
Nii litsuski ta läbi suure rahvahulga.
Mõtleme sellele hetkeks.
Sulgesin oma silmad ja mõtlesin nii selle naise kui rahvahulga peale,
mis oli kindlasti meeletu,
nii et rahvas oli Jeesuse ümber kui silgud pütis.
Ma ei usu, et see naine olnuks
väga kogukas.
Ma pigem kujutan teda ette väikest kasvu naisena,
kes on pikka aega haige olnud.
Kui lihtne olnuks tal mõelda:
"Ma ei pääse iial siit rahvamassist läbi."
Osa inimesi annab juba mõttes alla, enne, kui nad on midagi proovinudki,
et näha, kas nad saaks hakkama või mitte.
Ära mõtle mingit rasket asja nähes: "No sellega ma küll hakkama ei saa!"
Mõtle pigem: "Kui Jumal tahab, et seda teeksin,
siis saan kõigega hakkama läbi Kristuse, kes on mu jõud."
Jah, meile meeldib see kirjakoht ja me plaksutame selle peale,
aga kuula, mida see tegelikult ütleb.
"Mina suudan
kõiki asju
läbi Kristuse, kes annab mulle selleks jõu."
Tema annab meile võime, aga meie peame tegema, mis tarvis.
Ma ei räägi siin lihalikest tegudest
või sellest, et püüda omas jõus saada asjad sündima.
Ära üritagi ilma Jumalata midagi teha,
sest sa vajad Jumala armu kõiges, mida teed, et see ka toimiks.
Samas ära arva, et see on ainus asi, mida vajad.
Jumal palub sul teha või mitte teha teatud asju
ja seetõttu on väga oluline, et oleksime Talle sõnakuulelikud.
Olgu see siis lihtne või mitte.
Aamen?
Tahan siinkohal öelda midagi ja eeldavasti kordan seda mitu korda.
Raskem osa enne.
Kui see aga sulle kohale jõuab ja sa otsustad seda teha,
saad olema ka täiega edukas.
Pead hakkama tegema seda, mis on õige,
isegi, kui tundub, et kõik on valesti.
Aamen?
Kui paljud teist siin golfi mängivad?
Dave, tõsta nüüd ometi ka käsi.
Mitte just väga paljud teist. Tore, osad teist on üsna targad.
Dave on täiega golfi fänn
ja ma mängisin seda koos temaga 20 aasta jagu.
Siis aga sain küünarliigese põletiku ega saanud enam jätkata.
See on ka väga aeganõudev mäng
ja samas pidin ma raamatuid kirjutama,
nii et mul polnud aega selleks.
Golfilöök on mu meelest kõige kummalisem asi üldse ilma peal.
Sa ei tule selle pealegi,
et peaksid võtma sisse just sellise positsiooni,
et pall lendaks otse.
Ma ei suutnud eales uskuda,
kui Dave püüdis mulle golfimängu õpetada,
et suudaksin võtta sisse selle hullumeelse poosi
ja lüüa seepeale palli otse.
See on umbes sama tunne, kui otsustad teha midagi õigesti.
See kõik tundub kuidagi nii imelik ja vale.
"Miks peaksin selle inimese vastu kena olema,
peale seda, kui ta mind nii halvasti kohtles?"
"Mida? Mida Jumal?
See mees lahkus mu kogudusest, võttes endaga 20 peret kaasa
ja sa tahad, et ma ostaks neile uue helisüsteemi?
Mida?
See ei saa küll tõsi olla!"
Jumal pakub meile otsekui tagurpidi jumalariiki,
mis seab meid tegelikult õigetpidi asendisse.
Esimesed saavad viimasteks ja viimased esimesteks.
Kui tahad omada rohkem,
pead osa sellest, mida omad, ära andma.
Jumala loogika on veidi...
No las see jääda.
See toimib, aga...
Litsu läbi valusatest tunnetest ja tee, mida tead, et pead tegema,
isegi ka siis, kui see teeb sulle haiget.
Las ma öelda seda veelkord.
Sa ei saa oodata õige asja tegemist seni, kuni tunned, et nüüd teeks.
Huvitav, kui paljud siinolijaist on kellegi peale pahased?
Ma ei palu teil kätt tõsta, sest ma juba tean, kui suur % teist.
Olen seda varemgi küsinud ja tulemuseks on 70-80%.
Samas aga tulite siia, oodates imet.
Oodates tervenemist, läbimurret,
teenistusse astumist, ülendust töökohal.
Aga seal on vaid üks asi tee peal ees - andesta sellele inimesele.
Lase sel minna, jäta see sinnapaika ja anna Jumalale üle.
Lase Jumalal seista enda eest
ja Tal tuua sulle õiglane tasu.
Kui sa lõpetad iga asja peale solvumise
ja annad inimestele andeks,
saad olema hämmingus sellest, mida Jumal su elus hakkab tegema.
Sul võib olla põhjust olla pahane, aga mitte õigust olla pahane.
Sest kui tahad, et kõik oleks üdini õiglane,
siis Jumalal oleks ka kuhjaga põhjust olla igaühe meie peale pahane.
Ja ometi Ta pole,
näidates ikka ja jälle üles oma armulikkust.
"Aga see on nii raske!
Sul pole aimugi, mida nad mulle tegid!
Jumal ei saa ometigi oodata, et andestaksin neile!"
Ootab küll ja terve Piibel räägib sellest.
Ja see on ka põhjus, miks me palved ei saa vastatud.
Nii raiskad lihtsalt oma aega,
kui lähed kellegi peale pahane olles palves Jumala ette.
Piibel ise ütleb nii.
Jah, Jumal ütleb: "Ma vastan sulle,
aga kui sul on midagi kellegi vastu, siis jäta see sinnapaika!"
Me ei saa võtta Piiblist vaid neid kirjakohti,
mis meile meeldivad.
Oma lemmiksalme välja noppides ja kokku liites
võime saada Piibli väitma kõikvõimalikke asju.
Kuid me peame lugema seda tervikuna.
Tervikuna.
Teate, mis?
Ja ma ei ütle seda enesehaletsusest või selleks, et mulle kaasa tunneksite,
aga teil pole aimugi, mis see on mulle maksma läinud.
Ma ei räägi siinkohal rahast, mida on ka palju läinud,
aga teil pole aimugi, mis see on mulle maksma läinud,
et jõuda sealt, kus kord olin, siia, kus olen praegu.
Isegi mu katkise hinge tervenemine...
Olin meeste suhtes täiega mässumeelne,
mistõttu, kui Jumal ütles mulle, et pean olema alistuv abikaasa,
siis teate, mis?
Kogu see krempel tuli minust välja.
Piibel ütleb, et katsumused toovad esile kannatlikkuse.
No minust tuli enne seda ikka kõikvõimalikku esile,
enne, kui kannatlikkuseni jõudsime.
Kui paljud siinsetest naistest ei saaks 5+ või A+ alistumise vallas?
Aga me arvame, et see on igati normaalne.
"Nääh, me elame uuel ajastul!"
Ma ei räägi siin sellest, et muutuksid kellegi jalamatiks.
Aga ma räägin alistumisest autoriteetidele-võimudele tervikuna.
Kui igatsed meeleheitlikult muutust oma ellu,
hakkad seda teemat ka tõsiselt võtma.
Ütlesin ennist, et ma isegi ei teadnud, mis rahu on,
enne, kui Davega abiellusin.
Nähes mitme aasta jooksul tema stabiilsust ja püsivust,
mõtlesin, et tahaksin ise ka selline olla.
Ma ei tahtnud enam pendeldada üles-alla
ja vihastada ning tujutseda, kui olukorrad muutusid.
Tahtsin ka kogeda rahu.
Ja ma palusingi endale rahu.
"Oo Jumal, anna mulle rahu!
Anna mulle rahu, anna mulle rahu!"
Aga miski ei muutunud. Teate, miks?
Sest Jeesus ütles: "Oma rahu ma jätan teile,
mistõttu ärge siis minge närvi ega laske end olukordadest häirida."
Ta on juba andnud meile, mida me vajame.
Me aga peame aktiveerima selle ja haarama sellest kinni.
Mul kulus selleks küll aastaid,
aga olin otsustanud, et ma tahan elada rahus.
Nii hakkasin esimese asjana pöörama tähelepanu sellele,
mis mind närvi ajas.
Pidin nö tuvastama oma probleemi.
Sest vahel oled vihane ja närvis enne, kui veel arugi saad, mis toimub,
mistõttu pead võtma sammu tagasi ja mõtlema,
kus on selle probleemi juur?
Mis toimub?
Usun, et inimestest,
kes leinavad ikka veel midagi, mille nad kaotasid 20 aastat tagasi,
tuleb see välja vihana.
Me peame õppima laskma mineviku asjadel minna
ja laskma Jumalal tuua esile uued algused.
Jumalal on uus algus varuks igaühe te jaoks.
Sul on võimalus alustada otsast.
Su elu pole omadega tupikus.
Miski pole veel läbi.
Sa pole liiga vana.
Ärge hakake mulle ajama mingit vanainimese juttu.
Ma saan kahe kuu pärast 78 ja olen endiselt siin laval.
Jah, on teatud asju, mis ei toimi enam nii nagu enne.
Kui varem tegin koosolekutel kõike ise,
siis nüüd vajan selleks pisut abi.
Aga samas olen öelnud Jumalale, et kõik, mis mul on, selle Ta ka saab.
Aamen?
Nii et ära arva, et oled liiga vana millegi tegemiseks.
"Mul on palju lapsi."
Ma alustasin oma teenistusega kolme teismelise ja beebi kõrvalt!
Lõpeta oma olukordadele vaatamine,
öeldes: "See on võimatu ja liiga raske!"
Jumalaga koos on kõik võimalik!
Aamen?
Selleks, et saada osa uuest algusest, mis Jumalal on su jaoks,
pead tegema kahte asja.
Lase kõigel, mis olnud, minna ja litsu asjade suunas, mis ootel.
Jah, see on vahel raske, aga ära unusta, mida Piibel ütleb:
sa suuda kõik läbi Kristuse, kes on su jõud.
Tõlge: Anne-Ly Raukas